02002A0328(01) — BG — 01.02.2008 — 001.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменено с:









▼B

﻿СПОРАЗУМЕНИЕ

за сътрудничество и митнически съюз между Европейската икономическа общност и Република Сан Марино







НЕГОВО ВЕЛИЧЕСТВО КРАЛЯТ НА БЕЛГИЙЦИТЕ, НЕЙНО ВЕЛИЧЕСТВО КРАЛИЦАТА НА ДАНИЯ, ПРЕЗИДЕНТЪТ НА ФЕДЕРАЛНА РЕПУБЛИКА ГЕРМАНИЯ, ПРЕЗИДЕНТЪТ НА РЕПУБЛИКА ГЪРЦИЯ, НЕГОВО ВЕЛИЧЕСТВО КРАЛЯТ НА ИСПАНИЯ, ПРЕЗИДЕНТЪТ НА ФРЕНСКАТА РЕПУБЛИКА, ПРЕЗИДЕНТЪТ НА ИРЛАНДИЯ, ПРЕЗИДЕНТЪТ НА ИТАЛИАНСКАТА РЕПУБЛИКА, НЕГОВО КРАЛСКО ВИСОЧЕСТВО ВЕЛИКИЯТ ХЕРЦОГ НА ЛЮКСЕМБУРГ, НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ, ПРЕЗИДЕНТЪТ НА РЕПУБЛИКА ПОРТУГАЛИЯ, НЕЙНО ВЕЛИЧЕСТВО КРАЛИЦАТА НА ОБЕДИНЕНО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ, чиито държави са договарящи страни по Договора за създаване на Европейската икономическа общност, и СЪВЕТЪТ НА ЕВРОПЕЙСКИТЕ ОБЩНОСТИ, от една страна, и РЕПУБЛИКА САН МАРИНО от друга страна, РЕШЕНИ да укрепят и задълбочат съществуващите тесни връзки между Европейската икономическа общност и Република Сан Марино, КАТО ИМАТ ПРЕДВИД, че съществуващите между двете страни връзки и по-специално тези в търговската, икономическа, социална и културна област, следва да бъдат заздравени по пътя на установяване на отношения на сътрудничество между Република Сан Марино и Европейската икономическа общност по всички въпроси от взаимен интерес, КАТО ИМАТ ПРЕДВИД необходимостта от създаване на митнически съюз между Република Сан Марино и Европейската икономическа общност, предвид разположението на Сан Марино и настоящото и положение в митническата територия на Общността, СЕ СПОРАЗУМЯХА ЗА СЛЕДНОТО:







Член 1

Настоящото споразумение между Европейска икономическа общност и Република Сан Марино създава митнически съюз между двете страни и има за цел да развива всеобхватно сътрудничество между тях, което да доприжсе за икономическото и социално развитие на Република Сан Марино и за укрепването на техните отношения.







ДЯЛ I

МИТНИЧЕСКИ СЪЮЗ

Член 2

Между Европейската икономическа общност и Република Сан Марино се установява митнически съюз по отношение на продуктите, включени в глави 1—97 на Общата митническа тарифа, с изключение на продуктите, посочени в Договора за създаване на Европейската общност за въглищата и стоманата.

Член 3

1. Разпоредбите от настоящия дял се прилагат:

а) за стоките, произведени в Европейската икономическа общност или в Република Сан Марино, включително и получените, изцяло или отчасти, от продукти, внесени от трети страни, които са в свободно обращение в Общността или в Република Сан Марино;

б) за стоките, внесени от трети страни, които са в свободно обращение в Общността или в Република Сан Марино.

2. Стоки в свободно обращение в Общността или в Република Сан Марино са продуктите, внесени от трети страни по установения ред за внос и за които са събрани дължимите мита и такси с равностоен ефект и по отношение на които не е извършено пълно или частично възстановяване на тези мита и такси.

Член 4

Разпоредбите на настоящия дял се прилагат също така и за стоките, получени в Общността или в Република Сан Марино, за чието производство са използвани продукти, внесени от трети страни, които не са били в свободно обращение в Общността или в Република Сан Марино. Прилагането на тези разпоредби към посочените стоки обаче е подчинено на събирането в договарящата страна износител на предвидените в Общността мита върху използваните при производството им продукти от трети страни.

Член 5

1. Договарящите страни се въздържат да въвеждат една спрямо друга нови вносни и износни мита или такси с равностоен ефект.

2. Република Сан Марино освен това се задължава да не променя посочените в параграф 1 вносни мита, предвидени за стоките от Общността към 1 януари 1991 г., без с това да се засягат задълженията между Република Сан Марино и Италия, поети с размяната на писма от 21 декември 1972 г.

Член 6

1. Търговският обмен между Общността и Република Сан Марино се извършва при условията на освобождаване от всякакви вносни и износни мита и такси с равностоен ефект, при спазване на разпоредбите на параграфи 2 и 3.

2. С цел отпадането към 1 януари 1996 г. на таксите с равностоен ефект, приложими понастоящем за стоките, внасяни от Общността, в шестмесечен срок от влизането в сила на настоящото споразумение, Република Сан Марино се задължава да въведе към предвидения в момента данък върху вносните стоки допълнителен данък върху местните стоки за вътрешно потребление. Този данък влиза в сила на посочената по-горе дата. Този допълнителен данък, който се въвежда в качество на компенсация, се изчислява въз основата на добавената стойност на местните стоки при ставка, равна на прилаганата за вносните стоки от същия вид.

3.

а) От влизането в сила на споразумението, Общността, с изключение на Кралство Испания и Република Португалия, допуска на своята територия внасяните от Република Сан Марино стоки, като ги освобождава от вносни мита.

б) От влизането в сила на споразумението, Кралство Испания и Република Португалия прилагат спрямо Република Сан Марино вносните мита, приложими спрямо Общността, в нейния състав към 31 декември 1985 г.

4. По отношение на търговския обмен на селскостопански продукти между Общността и Сан Марино, Република Сан Марино се задължава да прилага общностните правила в областта на ветеринарното дело, фитосанитарната защита и качеството в степента, необходима за нормалното прилагане на споразумението.

Член 7

1. От влизането в сила на споразумението, Република Сан Марино прилага по отношение на страните извън Общността:

— митническата тарифа на Общността,

— законовите, подзаконовите и административните разпоредби в митническата област, приложими в Общността и необходими за нормалното действие на митническия съюз,

— разпоредбите на общата търговска политика на Общността,

— общностното законодателство в областта на търговския обмен на селскостопански продукти, включени в приложение II към Договора за създаване на Европейската икономическа общност, с изключение на паричните компенсации и правата на възстановяване на платени суми при износ,

— общностното законодателство в областта на ветеринарното дело, фитосанитарната защита и качеството в степента, необходима за нормалното прилагане на споразумението.

Разпоредбите, посочени в настоящия параграф, са действащите във всеки момент в Общността.

2. Разпоредбите, посочени в параграф 1, второ - пето тире, се определят от Комитета за сътрудничество.

3. Чрез дерогация от параграф 1, първо тире, освободени от мито са печатните издания, произведенията на изкуството, материалите с научно и образователно предназначение, лекарствените средства и оборудване, предоставени на правителството на Република Сан Марино, а така също и значките и медалите, пощенските марки, печатните материали и други подобни предмети или ценности, предназначени за нуждите на правителството.

Член 8

1.

а) В срок от пет години след влизането в сила на споразуме нието и за по-дълъг срок, ако не бъде постигнато споразумение по буква б), Република Сан Марино оправомощава Европейската икономическа общност да извършва от името и за сметка на Република Сан Марино, формалностите за митническо освобождаване и по-специално за допускане в свободно обращение на стоките, изпратени от трети страни с местоназначение Република Сан Марино. Тези формалности се извършват чрез митническите бюра на Общността, посочени в приложението.

б) Република Сан Марино си запазва правото да извършва формалностите за митническо освобождаване след изтичане на този срок и в рамките на член 26, със съгласието на договарящите страни.

2. Вносните мита, налагани върху стоките съгласно параграф 1, се събират за сметка на Република Сан Марино. Република Сан Марино се задължава да не възстановява събраните суми пряко или косвено на заинтересованите лица, при спазване на разпоредбите на параграф 4.

3. Комитетът за сътрудничество определя:

а) евентуалните промени в списъка на компетентните митнически бюра на Общността за митническо освобождаване на стоките, посочени в параграф 1, както и реда за изпращане на тези стоки към Република Сан Марино;

б) условията, при които се внасят в държавния бюджет на Република Сан Марино сумите, събирани съгласно параграф 2, и по-специално процента за административни разходи, който следва да бъде приспаднат от тях от Европейската икономическа общност съгласно действащото в тази област законодателство в Общността;

в) всяко друго условие, необходимо за правилното прилагане на разпоредбите на настоящия член.

4. Предвидените такси и налозите при внос на селскостопански продукти могат да бъдат използвани от Република Сан Марино за целите на подпомагането на производството или износа. Република Сан Марино се задължава обаче да не предоставя парични компенсации или права на възстановяване на платени суми при износ, по-високи от прилаганите от Европейската икономическа общност при износа за трети страни.

Член 9

От влизането в сила на споразумението се забраняват количествените ограничения за внос и износ, както и всяка друга мярка с равностоен ефект между Общността и Република Сан Марино.

Член 10

Настоящото споразумение не изключва възможността за прилагане на забрани или ограничения по отношение на вноса, износа или транзита на стоки, обосновани от съображения за обществен морал, обществен ред, обществена сигурност, закрила на здравето и живота на хората, животните и растенията, опазване на националните ценности с художествена, историческа или археологическа стойност, или закрила на интелектуалната, индустриалната и търговската собственост, нито за правила, отнасящи се до златото и среброто. При все това, тези забрани или ограничения не трябва да представляват средство за произволна дискриминация или прикрито ограничение в търговията между страните.

Член 11

Договарящите страни се въздържат от каквато и да е мярка или практика от вътрешен данъчен характер, която дискриминира, пряко или косвено, стоките на едната договаряща страна спрямо подобни стоки с произход от другата договаряща страна.

За стоките, изпратени към територията на една от договарящите се страни, не може да се ползва възстановяване на платени вътрешни данъци, чийто размер надвишава този на преките или косвените данъци, с които са били обложени.

Член 12

1. При сериозни смущения в някой от стопанските отрасли на една от договарящите страни, заинтересованата договаряща страна може да предприеме необходимите защитни мерки, при условията и реда, предвидени в следващите параграфите.

2. В случаите, определени в настоящия член - преди да предприемат предвидените в него мерки, а в случаите, за които се прилага параграф 3 — възможно най-скоро, съответната договаряща страна представя на Комитета за сътрудничество всички необходими елементи за задълбочено проучване на положението, с оглед на намирането на приемливо за договарящите страни решение. Комитетът за сътрудничество провежда заседание преди заинтересованата договаряща страна да предприеме необходимите мерки, ако другата страна поиска това.

3. Ако изключителни обстоятелства, изискващи незабавни действия, не позволяват предварително проучване, заинтересованата договаряща страна може веднага да предприеме защитните мерки, безусловно необходими за справяне със ситуацията.

4. При избора с приоритет имат мерките, които в най-малка степен затрудняват прилагането на споразумението. Обхватът на тези мерки не може да надхвърли строго необходимото за отстраняване на възникналите затруднения.

Предпазните мерки се нотифицират незабавно на Комитета за сътрудничество и са предмет на периодични консултации в рамките на този орган, по-специално с оглед възможността за тяхното премахване, когато обстоятелствата го позволяват.

Член 13

1. В допълнение към сътрудничеството, предвидено в член 23, параграф 8, административните органи, натоварени с изпълнението на разпоредбите на настоящото споразумение в договарящите страни, си оказват взаимно съдействие във всички останалите случаи, така че да осигурят спазването на тези разпоредби.

2. Комитетът за сътрудничество определя условията на прилагане на параграф 1.







ДЯЛ II

СЪТРУДНИЧЕСТВО

Член 14

Общността и Република Сан Марино установяват сътрудничество, което има за цел да укрепи съществуващите между страните връзки на възможно най-широка основа и във взаимен интерес, като има предвид съответните им правомощия. Това сътрудничество обхваща по-специално приоритетните области, посочени в членове 15—18 от настоящия дял.

Член 15

Договарящите страни се споразумяват да си съдействат за развитието и разнообразяването на икономиката на Сан Марино в отраслите на промишлеността и услугите, като насочват по-специално своите действия в рамките на това сътрудничество към малките и средни предприятия.

Член 16

Договарящите страни се задължават да си сътрудничат в областта на опазването и подобряването на околната среда, с оглед на разрешаването на проблемите, породени от замърсяването на водата, почвата и въздуха, ерозията и обезлесяването; те отделят специално внимание на проблемите на замърсяването на Адриатическо море.

Член 17

При спазване на законодателството им, договарящите страни подкрепят сътрудничеството в туризма, чрез обмен на служители и експерти в областта на туризма, обмен на информация и статистически данни относно туризма, чрез дейности на обучение в областта на хотелския мениджмънт и администрация; в този смисъл, договарящите страни отделят специално внимание на развитието на извънсезонния туризъм в Сан Марино.

Член 18

Договарящите страни се споразумяват да предприемат съвместни действия в областта на комуникацията, информацията и културата, с оглед на укрепването на съществуващите между тях връзки.

Тези действия могат да приемат следните форми:

— обмен на информация по теми от взаимен интерес в културната и информационната област,

— организиране на прояви от културен характер,

— културен обмен,

— академичен обмен.

Член 19

Договарящите страни могат да разширят обхвата на настоящото споразумение по взаимно съгласие, като допълнят областите на сътрудничество посредством специални споразумения относно определен отрасъл или дейност.







ДЯЛ III

РАЗПОРЕДБИ В СОЦИАЛНАТА ОБЛАСТ

Член 20

По отношение на условията на труд и заплащане всяка държава-членка предоставя на работниците - граждани на Сан Марино, наети на нейна територия, третиране, лишено от каквато и да е дискриминация спрямо собствените и граждани, основана на националност.

Република Сан Марино предоставя същото третиране на работниците - граждани на държавите-членки, наети на нейна територия.

Член 21

1. При спазване на разпоредбите на следващите параграфи, работниците — граждани на Сан Марино и членовете на техните семейства, пребиваващи заедно с тях, се ползват по отношение на социалното осигуряване от третиране, лишено от каквато и да е дискриминация, основана на националност, спрямо гражданите на държава-членка, в която работят.

2. По отношение на тези работници се зачитат всички периоди на осигуряване, трудова заетост или пребиваване, осъществени в различните държави-членки, във връзка с придобиване на право на пенсия или на обезщетения за възраст, смърт или инвалидност, както и на здравни грижи за тези работници и членовете на техните семейства, пребиваващи на територията на Общността.

3. Тези работници имат право на семейни добавки за членовете на техните семейства, пребиваващи на територията на Общността.

4. Пенсиите и обезщетенията за инвалидност, възраст, смърт, трудова злополука или за професионално заболяване на тези работници могат да бъдат свободни преведени в Сан Марино, в размерите, приложими съгласно законодателството на държавата- членка или в държавите-членки, които ги дължат.

5. Република Сан Марино предоставя на наетите на нейна територия работници - граждани на държавите-членки, както и на членовете на техните семейства третиране, съответно на предвиденото в параграфи 1, 3 и 4.

Член 22

1. Преди изтичане на първата година от влизането в сила на настоящото споразумение, Комитетът за сътрудничество приема разпоредби, осигуряващи прилагането на принципите, залегнали в член 21.

2. Комитетът за сътрудничество приема реда за административно сътрудничество, гарантиращо управлението и необходимия контрол по прилагането на разпоредбите, посочени в параграф 1.

3. Приетите от Комитета за сътрудничество разпоредби не засягат правата и задълженията, произтичащи от двустранните споразумения между Република Сан Марино и държавите-членки на Общността, ако тези споразумения предвиждат по-благоприятно третиране за гражданите на Сан Марино и за гражданите на държавите-членки на Общността.







ДЯЛ IV

ОБЩИ И ЗАКЛЮЧИТЕЛНИ РАЗПОРЕДБИ

Член 23

1. Създава се Комитет за сътрудничество, отговарящ за управлението на настоящото споразумение и следящ за правилното му прилагане. Комитетът приема препоръки в този смисъл. Той взима решения в случаите, предвидени в настоящото споразумение. Изпълнението на тези решения се извършва от договарящите страни съгласно собствените им правила.

2. Договарящите страни обменят информация с оглед на правилното прилагане на настоящото споразумение и, по искане на една от тях, провеждат консултации в рамките на Комитета за сътрудничество.

3. Комитетът за сътрудничество приема своя процедурен правилник.

4. В състава на Комитета за сътрудничество влизат представители на Общността от една страна и представители на Република Сан Марино, от друга страна.

5. Комитет за сътрудничество взима решенията си по взаимно съгласие.

6. Комитетът за сътрудничество се председателства последователно от всяка една от договарящите страни, съгласно реда, предвиден в неговия процедурен правилник.

7. Комитетът за сътрудничество се свиква по искане на едната или на другата договаряща страна, като поканата се изпраща най- малко един месец преди предвидената дата на заседанието. В случай, че комитетът се свиква във връзка с един от въпросите, посочени в член 12, той провежда своето заседание в срок от осем работни дни от датата на поканата.

8. Комитетът за сътрудничество определя методите на административно сътрудничество при прилагането на членове 3 и 4 съгласно реда, предвиден в параграф 1, като се ръководи от методите, приети от Общността по отношение на търговията със стоки между държавите-членки.

Член 24

1. Споровете, които могат да възникнат между договарящите страни при тълкуване на споразумението, се разглеждат от Комитета за сътрудничество.

2. Ако Комитетът за сътрудничество не намери решение на възникналия спор на следващото си заседания, всяка договаряща страна може да уведоми другата за назначаването на арбитър, като другата страна е длъжна да посочи втори арбитър в двумесечен срок.

Комитетът за сътрудничество посочва трети арбитър.

Решенията на арбитрите се приемат с мнозинство.

Всяка страна в спора е длъжна да предприеме необходимото за изпълнение на решението на арбитрите.

Член 25

В областта на търговския обмен, предмет на настоящото споразумение:

— третирането, прилагано от Република Сан Марино спрямо Общността не може да породи каквато и да е дискриминация между държавите-членки, техните граждани или дружества,

— третирането, прилагано от Общността спрямо Република Сан Марино не може да породи каквато и да е дискриминация между гражданите или дружествата на Сан Марино.

Член 26

Настоящото споразумение се сключва за неопределен срок. Страните се споразумяват да обсъдят резултатите от прилагането на споразумението в срок до пет години от влизането му в сила и, при необходимост, да започнат преговори за внасяне на изменения в него, в зависимост от резултатите от проведеното обсъждане.

Член 27

Всяка договаряща страна може да денонсира настоящото споразумение чрез писмена нотификация до другата договаряща страна. Настоящото споразумение прекратява действието си шест месеца след датата на такава нотификация.

Член 28

Разпоредбите на настоящото споразумение заменят несъвместимите или еднаквите с тях разпоредби на споразуменията, сключени между държавите-членки на Общността и Република Сан Марино.

Член 29

Настоящото споразумение се прилага, от една страна, на териториите, в които се прилага Договорът за създаване на Европейската икономическа общност и в съответствие с условията в този договор, и от друга — на територията на Република Сан Марино.

Член 30

Настоящото споразумение подлежи на одобрение от договарящите страни в съответствие със собствените им процедури.

Настоящото споразумение влиза в сила на първо число от втория месец след датата на нотификацията за приключването за процедурите, посочени в първа алинея.

Член 31

Приложението към настоящото споразумение съставлява неразделна част от него.

Член 32

Настоящото споразумение е съставено в два еднообразни екземпляра, на английски, гръцки, датски, испански, италиански, немски, нидерландски, португалски и френски, език, като всички текстове са автентични.

Hecho en Bruselas, el dieciséis de diciembre de mil novecientos noventa y uno.

Udfærdiget i Bruxelles, den sekstende december nitten hundrede og enoghalvfems.

Geschehen zu Brüssel am sechzehnten Dezember neunzehnhunderteinundneunzig.

Έγινε στις Βρυξέλλες, στις δέκα έξι Δεκεμβρίου χίλια εννιακόσια ενενήντα ένα.

Done at Brussels on the sixteenth day of December in the year one thousand nine hundred and ninety-one.

Fait à Bruxelles, le seize décembre mil neuf cent quatre-vingt-onze.

Fatto a Bruxelles, addì sedici dicembre millenovecentonovantuno.

Gedaan te Brussel, de zestiende december negentienhonderd eenennegentig.

Feito em Bruxelas, em dezasseis de Dezembro de mil novecentos e noventa e um.

Pour Sa Majesté le Roi des Belges

Voor Zĳne Majesteit de Koning der Belgen

For Hendes Majestæt Danmarks Dronning

Für den Präsidenten der Bundesrepublik Deutschland

Για τον Πρόεδρο της Ελληνικής Δημοκρατίας

Por Su Majestad el Rey de España

Pour le Président de la République française

For the President of Ireland

Thar ceann Uachtarán na hEireann

Per il presidente della Repubblica italiana

Pour Son Altesse Royale le Grand-Duc de Luxembourg

Voor Hare Majesteit de Koningin der Nederlanden

Pelo Presidente da República Portuguesa

For Her Majesty the Queen of the United Kingdom of Great Britain and Northern Ireland

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Voor de Raad van de Europese Gemeenschappen

Pelo Conselho das Comunidades Europeias

Per la Repubblica di San Marino

ПРИЛОЖЕНИЕ

Списък на митническите бюра, посочени в член 8, параграф 1, буква а)

Ливорно

Равена

Римини

Триест

ДЕКЛАРАЦИЯ НА ОБЩНОСТТА

Ако това е оправдано от значителни търговски потоци, Общността е готова да преговаря от името и засметка на Република Сан Марино с оглед на признаването в подходяща форма от държавите, с коитоОбщността е сключила преференциални споразумения, на приравняването на продуктите с произход отСан Марино към продуктите с произход от Общността.

ДЕКЛАРАЦИЯ НА ОБЩНОСТТА

относно програмата „Еразмус“

Общността ще разгледа в позитивен дух желанието на Република Сан Марино да се ползва в подходящмомент от разпоредбите на програмата „Еразмус“ по отношение на обмена на студенти и преподаватели.

ДЕКЛАРАЦИЯ НА ОБЩНОСТТА

относно програмата „Еразмус“

Общността ще разгледа в позитивен дух желанието на Република Сан Марино да се ползва в подходящмомент от разпоредбите на програмата „Еразмус“ по отношение на обмена на студенти и преподаватели.

ДЕКЛАРАЦИЯ НА ОБЩНОСТТА

относно определени въпроси, които могат да бъдат разглеждани в рамките на Комитета за сътрудничество

В рамките на своите правомощия, Общността има готовност да разгледа в Комитета за сътрудничество проблемите, които биха могли да бъдат повдигнати във взаимоотношенията между Сан Марино и Общността, по-специално по отношение на:

— обмена на услуги,

— интелектуалната, индустриалната и търговската собственост,

— признаването на удостоверенията за професионална квалификация,

— оценяването на съответствието на стоките на техническите регламенти.

ДЕКЛАРАЦИЯ НА ДЪРЖАВИТЕ-ЧЛЕНКИ

към протокола на преговорите

Държавите-членки ще разглеждат в благоприятна светлина исканията на Република Сан Марино по отношение на разрешенията за автомобилен транспорт на пътници или стоки.

▼M1

ПРОТОКОЛ

към Споразумението за сътрудничество и митнически съюз между Европейската икономическа общност и Република Сан Марино относно участието като страни по споразумението на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република, вследствие на присъединяване им към Европейския съюз







КРАЛСТВО БЕЛГИЯ, ЧЕШКАТА РЕПУБЛИКА, КРАЛСТВО ДАНИЯ, ФЕДЕРАЛНА РЕПУБЛИКА ГЕРМАНИЯ, РЕПУБЛИКА ЕСТОНИЯ, РЕПУБЛИКА ГЪРЦИЯ, КРАЛСТВО ИСПАНИЯ, ФРЕНСКАТА РЕПУБЛИКА, ИРЛАНДИЯ, ИТАЛИАНСКАТА РЕПУБЛИКА, РЕПУБЛИКА КИПЪР, РЕПУБЛИКА ЛАТВИЯ, РЕПУБЛИКА ЛИТВА, ВЕЛИКОТО ХЕРЦОГСТВО ЛЮКСЕМБУРГ, РЕПУБЛИКА УНГАРИЯ, РЕПУБЛИКА МАЛТА, КРАЛСТВО НИДЕРЛАНДИЯ, РЕПУБЛИКА АВСТРИЯ, РЕПУБЛИКА ПОЛША, ПОРТУГАЛСКАТА РЕПУБЛИКА, РЕПУБЛИКА СЛОВЕНИЯ, СЛОВАШКАТА РЕПУБЛИКА, РЕПУБЛИКА ФИНЛАНДИЯ, КРАЛСТВО ШВЕЦИЯ, ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ, (Държавите-Членки), представлявани от Съвета на Европейския съюз, и ЕВРОПЕЙСКАТА ОБЩНОСТ, представлявана от Съвета на Европейския съюз и от Европейската комисия, от една страна, и РЕПУБЛИКА САН МАРИНО, от друга страна КАТО ВЗЕХА ПРЕДВИД Споразумението за сътрудничество и митнически съюз между Европейската икономическа общност и Република Сан Марино (споразумението) влязло в сила на 1 май 2004 г.; КАТО ВЗЕХА ПРЕДВИД присъединяването към Европейския съюз на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (новите държави-членки) на 1 май 2004 г.; КАТО ИМАТ ПРЕДВИД, че новите държави-членки следва да станат страни по споразумението, КАТО ИМАТ ПРЕДВИД, че Договорът за присъединяване оправомощава Съвета на Европейския съюз да подпише, от името на настоящите държави-членки и новите държави-членки, протокол за присъединяването на новите държави-членки към споразумението, СЕ СПОРАЗУМЯХА ЗА СЛЕДНОТО:







Член 1

Новите държави-членки стават страни по споразумението и съответно приемат и вземат под внимание, по същия начин като настоящите държави-членки, текста на споразумението и приложените към него декларации.

Член 2

Настоящият протокол е неразделна част от споразумението.

Член 3

1. Настоящият протокол се одобрява от Съвета на Европейския съюз, от името на държавите-членки и на Европейската общност, както и от Република Сан Марино в съответствие със съответните им процедури.

2. Страните се нотифицират взаимно относно приключването на тези процедури. Инструментите за одобрение се депозират в Генералния секретариат на Съвета на Европейския съюз.

Член 4

Настоящият протокол влиза в сила на първия ден от първия месец, следващ датата на депозиране на последния инструмент за одобрение.

Член 5

Текстовете на споразумението, както и приложените към него декларации, са съставени на естонски, латвийски, литовски, малтийски, полски, словенски, словашки, унгарски и чешки език.

Те се прилагат към настоящия протокол и са автентични като текстовете на другите езици, на които са съставени споразумението и приложените към него декларациите.

Член 6

Настоящият протокол се състави в два еднообразни екземпляра на английски, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, словенски, словашки, унгарски, фински, френски, чешки и шведски език, като всички текстове са автентични.

Hecho en Bruselas, el cuatro de mayo de dos mil cinco.

V Bruselu dne čtvrtého května dva tisíce pět.

Udfærdiget i Bruxelles den fjerde maj to tusind og fem.

Geschehen zu Brüssel am vierten Mai zweitausendfünf.

Kahe tuhande viienda aasta maikuu neljandal päeval Brüsselis.

Έγινε στις Βρυξέλλες, στις τέσσερις Μαΐου δύο χιλιάδες πέντε.

Done at Brussels on the fourth day of May in the year two thousand and five.

Fait à Bruxelles, le quatre mai deux mille cinq.

Fatto a Bruxelles, addì quattro maggio duemilacinque.

Briselē, divtūkstoš piektā gada ceturtajā maijā.

Priimta du tūkstančiai penktų metų gegužės ketvirtą dieną Briuselyje.

Kelt Brüsszelben, a kettőezer-ötödik év május havának negyedik napján.

Magħmul fi Brussel, fl-erbgħa jum ta' Mejju tas-sena elfejn u ħamsa.

Gedaan te Brussel, de vierde mei tweeduizend vijf.

Sporządzono w Brukseli dnia czwartego maja roku dwatysiące piątego.

Feito em Bruxelas, em quatro de Maio de dois mil e cinco.

V Bruslju, četrtega maja leta dva tisoč pet.

V Bruseli dňa štvrtého mája dvetisícpäť.

Tehty Brysselissä neljäntenä päivänä toukokuuta vuonna kaksituhattaviisi.

Som skedde i Bryssel den fjärde maj tjugohundrafem.

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Ghall-Istati Membri

Voor de lidstaten

W imieniu Państw Członkowskich

Pelos Estados-Membros

Za členské štáty

Za države članice

Jäsenvaltioiden puolesta

På medlemsstaternas vägnar

Por las Comunidades Europeas

Za Evropská společenstvi

For de Europæiske Fællesskaber

Für die Europäischen Gemeinschaften

Euroopa ühenduste nimel

Για τις Ευρωπαϊκές Κοινότητες

For the European Communities

Pour les Communautés européennes

Per le Comunità europee

Eiropas Kopienu vārdā

Europos Bendrijų vardu

Az Európai Közösségek részéről

Ghall-Komunitajiet Ewropej

Voor de Europese Gemeenschappen

W imieniu Wspólnot Europejskich

Pelas Comunidades Europeias

Za Európske spoločenstvá

Za Evropske skupnosti

Euroopan yhteisöjen puolesta

På Europeiska gemenskapernas vägnar

Por la República de San Marino

Za Republiku San Marino

For Republikken San Marino

Im Namen der Republik San Marino

San Marino Vabariigi nimel

Για τη Δημοκρατία του Αγίου Μαρίνου

For the Republic of San Marino

Pour la République de Saint-Marin

Per la Repubblica di San Marino

Sanmarīno Republikas vārdā

San Marino Respublikos vardu

A San Marino Köztársaság részéről

Għar-Repubblika ta' San Marino

Voor de Republiek San Marino

W imieniu Republiki San Marino

Pela República de São Marino

Za Sanmarínsku republiku

Za Republiko San Marino

San Marinon tasavallan puolesta

På Republiken San Marinos vägnar

▼M2

ПРОТОКОЛ

към Споразумението за сътрудничество и митнически съюз между Европейската икономическа общност и Република Сан Марино във връзка с участието, в качеството им на договарящи страни, на Република България и Румъния вследствие на присъединяването им към Европейския съюз







КРАЛСТВО БЕЛГИЯ, РЕПУБЛИКА БЪЛГАРИЯ, ЧЕШКАТА РЕПУБЛИКА, КРАЛСТВО ДАНИЯ, ФЕДЕРАЛНА РЕПУБЛИКА ГЕРМАНИЯ, РЕПУБЛИКА ЕСТОНИЯ, ИРЛАНДИЯ, РЕПУБЛИКА ГЪРЦИЯ, КРАЛСТВО ИСПАНИЯ, ФРЕНСКАТА РЕПУБЛИКА, ИТАЛИАНСКАТА РЕПУБЛИКА, РЕПУБЛИКА КИПЪР, РЕПУБЛИКА ЛАТВИЯ, РЕПУБЛИКА ЛИТВА, ВЕЛИКОТО ХЕРЦОГСТВО ЛЮКСЕМБУРГ, РЕПУБЛИКА УНГАРИЯ, МАЛТА, КРАЛСТВО НИДЕРЛАНДИЯ, РЕПУБЛИКА АВСТРИЯ, РЕПУБЛИКА ПОЛША, ПОРТУГАЛСКАТА РЕПУБЛИКА, РУМЪНИЯ, РЕПУБЛИКА СЛОВЕНИЯ, СЛОВАШКАТА РЕПУБЛИКА, РЕПУБЛИКА ФИНЛАНДИЯ, КРАЛСТВО ШВЕЦИЯ И ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ („ДЪРЖАВИТЕ-ЧЛЕНКИ“) представлявани от Съвета на Европейския съюз, и ЕВРОПЕЙСКАТА ОБЩНОСТ, също представлявана от Съвета на Европейския съюз, от една страна, и РЕПУБЛИКА САН МАРИНО, от друга страна, КАТО ВЗЕХА ПРЕДВИД Споразумението за сътрудничество и митнически съюз между Европейската икономическа общност и Република Сан Марино от 16 декември 1991 г. („споразумението“), което влезе в сила на 1 април 2002 г., КАТО ВЗЕХА ПРЕДВИД присъединяването на Република България и на Румъния („новите държави-членки“) към Европейския съюз на 1 януари 2007 г., КАТО ИМАТ ПРЕДВИД, че новите държави-членки следва да станат договарящи страни по споразумението, КАТО ИМАТ ПРЕДВИД, че Договорът за присъединяване оправомощава Съвета на Европейския съюз да сключва, от името на настоящите и новите държави-членки, протокол за присъединяването на нови държави-членки към споразумението, СЕ СПОРАЗУМЯХА ЗА СЛЕДНОТО:







Член 1

Новите държави-членки стават договарящи страни по споразумението.

Член 2

Заглавието на споразумението се заменя със следното:

„Споразумение за сътрудничество и митнически съюз между Европейската общности и нейните държави-членки, от една страна, и Република Сан Марино, от друга страна“.

Член 3

Настоящият протокол е неразделна част от споразумението.

Член 4

1. Настоящият протокол се одобрява от Съвета на Европейския съюз, от името на държавите-членки и на Европейската общност, и от Република Сан Марино в съответствие с техните процедури.

2. Страните се нотифицират взаимно за приключването на тези процедури. Инструментите за одобрение се депозират в Генералния секретариат на Съвета на Европейския съюз.

Член 5

Настоящият протокол влиза в сила в първия ден от първия месец след датата на депозиране на последния инструмент за одобрение.

Член 6

Текстовете на споразумението и декларациите, приложени към него, са изготвени на български и на румънски език ( 1 ).

Те са приложени към настоящия протокол и са еднакво автентични с текстовете на другите езици, на които са изготвени споразумението и декларациите, приложени към него.

Член 7

Настоящият протокол е изготвен в два еднообразни екземпляра на английски, български, гръцки, датски, естонски, испански, италиански, латвийски, литовски, немски, нидерландски, малтийски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.

Съставено в Брюксел на двадесети ноември две хиляди и седма година.

Hecho en Bruselas, el veinte de noviembre de dos mil siete.

V Bruselu dne dvacátého listopadu dva tisíce sedm.

Udfærdiget i Bruxelles den tyvende november to tusind og syv.

Geschehen zu Brüssel am zwanzigsten November zweitausendsieben.

Kahe tuhande seitsmenda aasta novembrikuu kahekümnendal päeval Brüsselis.

'Εγινε στις Βρυξέλλες, στις είκοσι Νοεμβρίου δύο χιλιάδες επτά.

Done at Brussels on the twentieth day of November in the year two thousand and seven.

Fait à Bruxelles, le vingt novembre deux mille sept.

Fatto a Bruxelles, addì venti novembre duemilasette.

Briselē, divtūkstoš septītā gada divdesmitajā novembrī.

Priimta du tūkstančiai septintųjų metų lapkričio dvidešimtą dieną Briuselyje.

Kelt Brüsszelben, a kétezer-hetedik év november havának huszadik napján.

Magħmul fi Brussell, fl-għoxrin jum ta' Novembru tas-sena elfejn u sebgħa.

Gedaan te Brussel, de twintigste november tweeduizend zeven.

Sporządzono w Brukseli, dnia dwudziestego listopada roku dwa tysiące siódmego.

Feito em Bruxelas, em vinte de Novembro de dois mil e sete.

Încheiat la Bruxelles, douăzeci noiembrie două mii șapte.

V Bruseli dňa dvadsiateho novembra dvetisícsedem.

V Bruslju, dne dvajsetega novembra leta dva tisoč sedem.

Tehty Brysselissä kahdentenakymmenentenä päivänä marraskuuta vuonna kaksituhattaseitsemän.

Som skedde i Bryssel den tjugonde november tjugohundrasju.

За държавите-членки

Por los Estados miembros

Za členské státy

For medlemsstaterne

Für die Mitgliedstaaten

Liikmesriikide nimel

Για τα κράτη μέλη

For the Member States

Pour les États membres

Per gli Stati membri

Dalībvalstu vārdā

Valstybių narių vardu

A tagállamok részéről

Għall-Istati Membri

Voor de lidstaten

W imieniu państw członkowskich

Pelos Estados-Membros

Pentru statele membre

Za členské štáty

Za države članice

Jäsenvaltioiden puolesta

På medlemsstaternas vägnar

За Европейската общност

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

Az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Pentru Comunitatea Europeană

Za Európske spoločenstvo

Za Evropsko skupnost

Euroopan yhteisön puolesta

För Europeiska gemenskapen

За Република Сан Маρино

Por la República de San Marino

Za Republiku San Marino

For Republikken San Marino

Im Namen der Republik San Marino

San Marino Vabariigi nimel

Για τη Δημοκρατία του Αγίου Mαρίνου

For the Republic of San Marino

Pour la République de Saint-Marin

Per la Repubblica di San Marino

Sanmarīno Republikas vārdā

San Marino Respublikos vardu

A San Marino Köztársaság részéről

Għar-Repubblika ta' San Marino

Voor de Republiek San Marino

W imieniu Republiki San Marino

Pela República de São Marino

Pentru Republica San Marino

Za Sanmarínsku republiku

Za Republiko San Marino

San Marinon tasavallan puolesta

På Republiken San Marinos vägnar